Április 3-án a 2–0-ra megnyert bajnoki mérkőzésen a Cardiff City csapata ellen ő állította be a végeredményt. Április 24-én a Manchester Unitedet az Old Traffordon 2–0-ra győzte le a Manchester City. A megsérült Fernandinho helyére érkezett a derbin, majd Raheem Sterling passzából a tizenhatoson belülre érve a rövid alsóba gurította a labdát. A bajnokságot egy ponttal nyerték meg a rivális Liverpool előtt. A május 18-i angol kupa-döntőjében 6–0-ra nyert a City és megszerezte a klub történetének hatodik kupagyőzelmét, valamint első alkalommal triplázott egy idényen belül. A német Bayern München tárgyalt Sanéről klubjával egy esetleges átigazolásról.